open-index/open-wikipedia-markdown huggingface dataset:
Yksikkö 8200

**Yksikkö 8200** on Israelin tiedustelupalvelun Mossadin tietotekniikkaan ja -verkkoihin, signaalitiedusteluun ja koodien murtamiseen erikoistunut osasto. Se on Israelin puolustusvoimien suurin yksikkö ja sen palveluksessa on useita tuhansia sotilaita.

## Historia
Israelin armeija perusti yksikkö 8200:n signaalitiedusteluyksiköksi. Yksikköä on kutsuttu sen historian aikana nimillä *toinen tiedustelupalvelun yksikkö*, *515. tiedustelupalvelun yksikkö* ja *yksikkö 848*. Nykyään osastosta käytetään nimeä yksikkö 8200.

## Toiminta
Yksikkö 8200 toimii Israelin puolustusvoimien alaisena kybersodankäynnin alalla. Se on erikoistunut signaalimurtoihin, koodien murtamiseen ja tietotekniikkaan.

Vuoden 2010 maaliskuussa Israelin sotilastiedustelun johtaja Amos Yadlin totesi, että Israelista on tullut maailman johtava kybersodankäynnin valtio. Mahdollisilla kyberaseilla Israel kykenisi lamaannuttamaan vihollisvaltion infrastruktuurin sisältäen sähkön- ja vedenjakelun, logistiikkajärjestelmät, armeijan sekä rahoituslaitosten tietoliikenneverkot.

Yksikkö 8200:n tukikohta sijaitsee Urimissa Negevin autiomaassa. Siellä työskentelee tuhansia sotilaita ja se on näin Israelin puolustusvoimien suurin yksikkö. Osastoa epäillään muun muassa Stuxnet-madon kehittämisestä, vaikka israelilaisen tietoturvayhtiö Maglanin johtaja Shai Blitzblau on vakuuttanut, ettei yksikkö 8200:lla ei ole osuutta asiaan.

## Katso myös
* Luettelo tiedustelupalveluista

## Lähteet
Blufferit

**Blufferit** () on lapsille suunnattu piirrossarja. Sarja tehtiin Alankomaissa ja sen ensiesiintyminen oli vuonna 1984. Yksittäisen jakson pituus on noin 25 minuuttia. Ohjelman tuotantoyhtiönä oli Frank Fehmers Productions. Tarinan hahmot seikkailevat "Bluffooniassa", jossa sarjan päävihollinen "Salakelmi" ja hänen robottiavustajansa "Silikoni" suunnittelevat Bluffoonian ainoan metsän ja sen asukkien Bluffereiden tuhoamista. Suomessa sarjaa on julkaistu kaseteilla 90-luvulla suomenkielisellä jälkiäänityksellä. Suomenkielisessä versiossa Pauli Virta näytteli kaikki roolit.
## Lähteet
*Big Cartoon DataBase:n kuvaus aiheesta
### Viitteet
Condemnation

__NOTOC__
**Condemnation** on puolalaisen metalliyhtye Christ Agonyn seitsemän studioalbumi, joka on julkaistu vuonna 2008.

Yhtyeen laulaja-kitaristi Cezar omisti albumin äitinsä Elizabethin muistolle, joka kuoli albumin julkaisua edeltävänä vuonna.

## Kappaleet
Kaikki kappaleet säveltänyt ja sanoittanut Cezar

#
#
#
#
#
#
#
#
#
#

## Kokoonpano
* Cezar – laulu, kitarat
* Reyash – basso, taustalaulu
* Icanraz – rummut

## Arvostelut
* Chaosvault.com: 5/6

## Lähteet

## Aiheesta muualla
* 
*
Kukkola (Joensuu)

**Kukkola** on vanha sukutila Joensuussa, joka toimii kokouspaikkana ja virkistys- ja matkailukohteena. 

Kukkolan tila sijaitsee lähellä Joensuun kantakaupunkia Karhunmäen kaupunginosassa Valtatie 6:n ja Valtatie 9:n lähellä. Sen osoite on Vanha valtatie 70. Rovasti ja opetusministeri Antti Kukkonen viljeli tilaa vuosina 1919–1958. Tilan omisti myöhemmin hänen tyttärensä Katri Kukkonen. Vuonna 1991 tila siirtyi testamenttilahjoituksena Pohjois-Karjalan maataloussäätiölle. Suurin osa metsistä siirtyi Joensuun kaupungille vuonna 2007. 

Nykyinen päärakennus on vuodelta 1889. Tilalla on arboretum eli puulajipuisto sekä marttojen vuonna 2002 perustama näytepuutarha. Antti Kukkosen historiasta kertoo kotimuseo sekä muistomerkki Hiljainen huone. Lapsille on perinneseikkailupolku ja Katrin metsäpolku, aitan vintillä on taidenäyttelytila.

Kiinteistö Oy Kukkolan koulutus- ja lomakeskuksen toimitusjohtajana työskenteli 1989–1997 agronomi, maanviljelysneuvos Veikko Puolanne. Kukkola toimi SPR:n pakolaiskeskuksena vuosina 1990–1992.

## Lähteet
* *Kägi*, Karjalaisen kesälehti 2010: Kukkola kutsuu seikkailuun
* Kukkolan kotisivu Viitattu 30.1.2023

### Viitteet
UDFy-38135539

**UDFy-38135539** on Sulatusuunin tähdistössä sijaitseva galaksi, joka havaittiin Hubble-avaruusteleskoopin ottamasta Hubble Ultra Deep Field -satelliittikuvasta syksyllä 2010. Galaksi sijaitsee punasiirtymällä 8,55. Tämä teki siitä löytymisensä aikaan etäisimmän koskaan havaitun kohteen maailmankaikkeudessa. Ennätyksen aikaisempi haltija oli gammapurkaus GRB 090423 ja titteli siirtyi galaksille UDFj-39546284.

UDFy-38135539 on eräs kaukaisimmista ja näin ollen myös varhaisimmista tunnetuista galakseista ja sen valo on peräisin yli 13 miljardin vuoden takaa, noin 600 miljoonan vuoden ikäisestä maailmankaikkeudesta. Tämä sijoittaa UDFy-38135539:n hyvin lähelle maailmankaikkeuden reionisaation tapahtumista. Ennen reionisaatiota maailmankaikkeus ei ollut sähkömagneettiselle säteilylle läpinäkyvä, eikä sitä edeltävistä rakenteista ole siis edes periaatteessa mahdollista saada suoria havaintoja.

## Lähteet
Punkaharjun rautatieasema

**Punkaharjun rautatieasema** (, ratakm 515+111) on rautatieliikennepaikka Savonlinnan Punkaharjulla -radan varrella noin 25 kilometriä Parikkalasta luoteeseen. Asema avattiin helmikuussa 1908 Elisenvaaran ja Savonlinnan välisen rataosuuden yhteydessä, ja sen on suunnitellut Bruno Granholm V luokan aseman piirustusten mukaan.

Punkaharjun aseman alkuperäinen nimi oli Punkasalmi asemaa ympäröivän taajaman mukaan toukokuuhun 1989 saakka. Entinen Punkaharjun asema nimettiin väliaikaisen lakkautuksen jälkeen Lustoksi.

Punkaharjun asemalla pysähtyvät kaikki Parikkalan ja Savonlinnan välillä kulkevat taajamajunat. Henkilöliikenteen lisäksi asemalla on tavaraliikennettä, ja ratapihalta johtaa pistoraiteet Pihlajaveden rantaan ja Finnforestin tehtaalle. Lipunmyynti asemalla loppui vuonna 2000, mutta miehitys säilyi vuoteen 2007 saakka, kun rataosan kauko-ohjaus otettiin käyttöön.

## Lähteet
Narvan kulttuuri

**Narvan kulttuuri** on nimitys Viron, Latvian, Pohjois-Liettuan ja Luoteis-Venäjän alueella neoliittisella kivikaudella 5300–1700 eaa. vallinneelle kulttuurille. Nimensä se on saanut Narvan lähistöltä Riigikülasta löytyneen asuinpaikan mukaan. Narvan kulttuuria edelsi niin sanottu Kundan kulttuuri ja Narvan kulttuuri sulautui lopulta kampakeraamiseen kulttuuriin.

## Kulttuurin synty ja loppu
Narvan kulttuurin mukana Itämerelle levisi saviastioiden valmistamisen taito. Tämä taito levisi ilmeisesti kulttuurilainana eikä kansainvaellusten aiheuttamana. Keramiikan tekeminen ei levinnyt äkisti vaan se tapahtui useiden sukupolvien tai jopa vuosisatojen kuluessa. Kulttuurin varhaisimmat arkeologiset löydöt on ajoitettu aikaan 5500 eaa. Varhaisimmat löydöt ovat Itä-Latviasta. Narvan kulttuuri kesti eri alueilla erilaisen ajanjakson ajan. Liettuassa kulttuuri kesti koko neoliittisen ajanjakson, eli noin 3&nbsp;500 vuotta. Latviassa se kesti neoliittisen ajan keskivaiheille, eli noin 2&nbsp;000 vuoden ajan. Virossa se kesti vain neoliittisen ajan varhaisimman ajanjakson, eli noin 1&nbsp;000 vuoden ajan.

## Kulttuuri

### Keramiikka

Narvan kulttuurin aikainen keramiikka on hahmoltaan ja valmistustavoiltaan samanlaista koko Narvan kulttuurin vaikutusalueella. Tuon aikaiset ihmiset valmistivat suuria munanpuolikkaan näköisiä astioita asettamalla päällekkäin useita kapeita savinauhoja. Mantereella tavattiin myös pitkänomaisia pientä vatia muistuttavia astioita. Saveen, josta keramiikkaa valmistettiin, lisättiin useita lisäaineita. Esimerkiksi Virossa saveen saatettiin lisätä hienonnettuja kasvinosia ja kotilonkuorimurskaa. Saviastioiden pinta naarmutettiin ruoholla tai hammastetulla leimasimella. Kuivuneet astiat poltettiin nuotiossa.

### Elinkeinot
Narvan kulttuurin aikaiset ihmiset elivät metsästyksellä. Tärkeimmät saaliseläimet olivat hirvi, alkuhärkä ja villisika. Vähemmän metsästettyjä lajeja olivat majava, karhu ja villihevonen. Myös turkiseläimiä metsästettiin jo Narvan kulttuurin aikana. Esimerkiksi näädän luita on löydetty tuon ajan asuinpaikoilta. Saarilla ja rannikolla pyydystettiin norppia ja harmaahylkeitä.

### Hautapaikat
Suurin ja rikkain Narvan kulttuurin aikainen hautapaikka on löydetty Pohjois-Latvian Zvejniekistä. Paikalla on myös suurimmat tunnetut Kundan kulttuurin aikaiset kalmistot. Zvejniekissä hautaustavoissa jatkuivat jo Kundan kulttuurin mukana tulleet hautausperinteet. Ruumiit haudattiin selälleen, vatsalleen tai kyljelleen. Hautaamiseen käytettiin punamultaa, jolla ruumis peitettiin kokonaan. Hautaan laitettiin mukaan työ- ja metsästysvälineitä, sekä eläinten hampaista tehtyjä riipuksia.

## Lähteet
*
*

### Viitteet

## Aiheesta muualla
*
Viva Emptiness

**Viva Emptiness** on metalliyhtye Katatonian kuudes albumi, joka julkaistiin vuonna 2003. Albumi on tyyliltään raskaampi kuin pari edellistä Katatonian albumia.

## Kappaleet
Sävellykset: Anders Nyström ja Jonas Renkse, ellei toisin mainita. Sanoitukset: Jonas Renkse.
#
#
#
#
#
#
#
#
#
#
#
#
#

## Jäsenet
*Daniel Liljekvist – rummut
*Fredrik Norrman – kitara
*Mattias Norrman – basso
*Anders Nyström – kitara
*Jonas Renkse – laulu

## Arvostelut
* Imperiumi: 9½/10 

## Lähteet

## Aiheesta muualla
* 
*
Kutchinlahti

**Kutchinlahti** (, ) on Arabianmereen kuuluva lahti, joka sijaitsee Gujaratin osavaltion alueella Länsi-Intiassa. Lahti on noin 180 kilometriä pitkä ja 10–40 kilometriä leveä ja se erottaa Kutchin alueen Kathiawarin niemimaasta. Lahden maksimisyvyys on noin 120 metriä.

Lahden värikäs luonto on kärsinyt muun muassa ihmisen aiheuttamien ympäristöongelmien takia, jonka vuoksi Gujarat Ecology Comission (GEC), aikoo istuttaa sinne laajalti uutta koralliriuttaa.

## Lähteet
Dogmaattinen koulukunta

**Dogmaattinen koulukunta** (; myös *looginen koulukunta*) oli lääketieteellinen koulukunta antiikin Kreikassa ja Roomassa. Koulukunta oli vanhin antiikin lääketieteellisistä suuntauksista, ja se katsoi seuraavansa Hippokratesta. Siksi koulukunnan jäseniä kutsuttiin joskus *hippokrateiksi*.

Koulukunnan nimi on johdettu sanasta dogmi, joka tarkoittaa filosofista opinkappaletta tai mielipidettä. Dogmaattisen koulukunnan ajattelua terveyden ja sairauden suhteen kuvaa se, että koulukunta esitti niiden syistä sellaisia teorioita, jotka eivät olleet ilmeisiä, ilmenevään perustuvia; toisin sanoen näkemykset olivat dogmaattisia.

Koulukunnan merkittävimpiä jäseniä olivat Diokles Karystoslainen, Praksagoras Koslainen ja Pleistonikos.

## Katso myös

* Empiirinen koulukunta
* Metodinen koulukunta

## Lähteet
Gregory Isaacs

**Gregory Isaacs** (15. heinäkuuta 1951 – 25. lokakuuta 2010) oli jamaikalainen reggae-muusikko, yksi 1970-luvun suurista reggaetähdistä. Hänen lempinimensä oli the Cool Ruler (). Hänen tunnetuin kappaleensa oli ”Night Nurse”.

Isaacs kuoli kotonaan sairastettuaan pitkään keuhkosyöpää. Isaacs joutui huumeiden vuoksi useita kertoja vankilaan.

## Lähteet

## Aiheesta muualla
Guadeloupen jalkapallomaajoukkue

**Guadeloupen jalkapallomaajoukkue** on jalkapallomaajoukkue, joka edustaa Ranskalle kuuluvaa Karibialla sijaitsevaa Guadeloupen merentakaista departementtia kansainvälisissä jalkapallo-otteluissa. 

Guaudeloupe ei ole kansainvälisen jalkapalloliiton FIFAn jäsen eikä se saa osallistua esimerkiksi MM-kisojen karsintoihin. Guaudeloupe kuuluu kuitenkin Pohjois- ja Väli-Amerikan sekä Karibian maanosaliittoon CONCACAFiin sekä Karibian jalkapalloliittoon CFU:hun ja sillä on oikeus osallistua näiden alaisiin kilpailuihin. Guaudeloupen asukkaat ovat Ranskan kansalaisia ja saavat edustaa maajoukkuejalkapallossa Ranskan maajoukkuetta. CONCACAFin mestaruusturnauksessa Gold Cupissa on kuitenkin sääntö, jonka mukaan Guaudeloupen paidassa pelaavat pelaajat eivät ole saaneet edustaa Ranskan maajoukkuetta viimeisen viiden vuoden aikana. 

Guaudeloupen paras saavutus kansainvälisistä kilpailuista vuoden 2007 Gold Cupista, missä se raivasi tiensä aina välieriin saakka, mutta kärsi 1-0 -tappion Meksikolle.

## CONCACAF Gold Cup -historia

## Saavutuksia
* Karibian Cup: pronssia 1994 ja 2008
* Coupe de l'Outre-Mer: pronssia 2008 ja 2010

## Pelaajia
* Jocelyn Angloma
* Franck Grandel
* Loïc Loval-Landré 
* David Sommeil
* Stéphane Zubar
* Alexandre Alphonse

## Aiheesta muualla
* Virallinen sivu  
* LGF
Cléo

**Cléverson Gabriel Córdova** eli **Cléo** (s. 9. elokuuta 1985 Guarapuava, Brasilia) on brasilialainen jalkapalloilija. Hän edustaa kiinalaista Guangzhou Evergrandea ja on pelipaikaltaan hyökkääjä.

Hänellä on myös Serbian kansalaisuus.

## Seurajoukkueura
Cléo siirtyi nelivuotisella sopimuksella serbialaiseen Partizaniin 19. kesäkuuta 2009 toisesta serbialaisseurasta Crvena zvezdasta. Hän oli ensimmäinen pelaaja yli 20 vuoteen, joka siirtyi Crvena zvezdasta Partizaniin (viimeksi Goran Milojevic siirtyi vuonna 1988). Hän onnistui maalinteossa heti ensiesiintymisessään 14. heinäkuuta 2009 ottelussa walesiläistä Rhyliä vastaan. Viikkoa myöhemmin otteluparin toisessa osaottelussa hän teki hattutempun, joista ensimmäinen maali syntyi komealla saksipotkulla. 28. marraskuuta 2009 pelatussa sarjaottelussa hän teki maalin vanhaa seuraansa vastaan ja auttoi Partizanin voittoon maalein 2–1. Cléo pelasi upean kauden jälkimmäisen puoliskon tehden yhdeksän maalia ja auttaen joukkueensa kolmanteen perättäiseen pääsarjamestaruuteen.

Cléo avasi seuraavan kauden 2010–2011 tekemällä ottelun kolmannen maalin, kun Partizan kohtasi armenialaisen Pyunik Jerevanin Mestarien liigan toisella karsintakierroksella. Viikkoa myöhemmin toisessa osaottelussa hän teki ottelun ainokaisen osuman ja varmisti näin jatkopaikan joukkueelleen. Kolmannella karsintakierroksella Partizan kohtasi suomalaisen HJK:n, jonka ensimmäinen osaottelu Serbiassa päättyi kotijoukkueen 3–0-voittoon, Cléon viimeisteltyä lisäajalla kolmannen maalin. Hän oli loistokunnossa myös toisessa osaottelussa Helsingissä, kun hän viimeisteli joukkueensa molemmat maalit. Hän jatkoi hyvää maalintekovirettään myös kotimaan sarjan avauskierroksen ottelussa Inđijaa vastaan. 18. elokuuta 2010 pelatussa Mestarien liigan pudotuskierroksen ensimmäisessä osaottelussa belgialaista Anderlechtia vastaan Cléo teki jo seitsemännen maalinsa kuudessa ottelussa. Vajaa viikkoa myöhemmin 24. elokuuta 2010 toisessa osaottelussa hän teki jälleen kaksi maalia, jonka ansiosta hänen tilastonsa näyttivät jo yhdeksää maalia seitsemässä ottelussa. Ottelupari eteni kahden 2–2-tasapelin jälkeen rangaistuslaukauskilpailuun, jonka voittaja eteni Mestarien liigan lohkovaiheeseen. Cléo onnistui omalla vuorollaan ja lopulta Partizan eteni 3–2-tuloksella ensimmäisen kerran seitsemään vuoteen turnauksen lohkovaiheeseen. Hän teki kauden 10. maalinsa 4. syyskuuta 2010 saksipotkulla sarjaottelussa Hajduk Kulaa vastaan. 28. syyskuuta 2010 lohkovaiheen toisen kierroksen ottelussa englantilaista Arsenalia vastaan hän onnistui maalinteossa rangaistuslaukauksesta ja teki näin jo kahdeksannen maalinsa turnauksessa.

## Maajoukkueura
Cléo ei ole koskaan urallaan edustanut Brasilian maajoukkuetta, ja niin 2010 elokuuta hän ilmoitti halustaan edustaa Serbiaa, mikäli saa siihen mahdollisuuden. 4. syyskuuta 2010 hän haki Serbian kansalaisuutta. 23. syyskuuta 2010 Cléo sai maan kansalaisuuden ja näin on kykeneväinen edustamaan maajoukkuetta.

## Lähteet

## Aiheesta muualla
* Cléon tilastot UEFA:n sivustolla 
* Cléon esittely ForaDeJogo-sivustolla
Philip H. Abelson

**Philip Hauge Abelson** (27. huhtikuuta 1913 – 1. elokuuta 2004) oli yhdysvaltalainen ydinfyysikko. Hänen läheinen työtoverinsa oli Luis W. Alvarez. Tunnetuimpia tohtori Abelsonin tutkimustuloksista oli neptuniumin löytäminen yhdessä Edwin McMillanin kanssa.

Tohtori Abelson oli myös ensimmäisenä inventoimassa ydinteknologiaa, kuten ydinreaktoreita sukellusveneiden voimanlähteeksi.

Atomitutkimustyössään Abelson työskenteli Kalifornian yliopistossa Berkeleyssä, Ernest Lawrencen laboratoriossa. Hän kuului myös Manhattan-projektin henkilöstöön.

## Lähteet

* Georg Popp & Heinrich Pleticha: *Miljoona vuotta – viisi sekuntia*, Wsoy 1962 (alkuteos Arena-Verlag Georg Popp, Würzburg 1958: *Wir leben Seit Fünf Sekunden*)
Ilmajuurrutus

**Ilmajuurrutus** on suvuton kasvien lisäämistapa. Sillä kasvatetaan puuvartisen kasvin pistokkaaseen juuria ennen varsinaisen pistokkaan leikkaamista irti kasvista. Menetelmästä on etua niiden puuvartisten kasvien lisäämisessä, joiden pistokkaat juurtuvat heikosti vedessä tai mullassa. Menetelmällä on saman kaltainen kun taivukaslisäys, jossa puuvartisen kasvin latvavasta oksa taivutetaan ja peitetään maahan, jolloin kasvi alkaa kasvattamaan uusia juuria maassa olevaan kohtaan. Ilmajuurrutuksessa kasville luodaan samanlaiset olosuhteet varteen ja sitä käytetään erityisesti puihin ja pensaisiin, joiden oksien latvaa on mahdotonta taivuttaa maaperään.

Puuvartiset huonekasvit, jotka ovat kasvaneet huonemittoihin, voidaan uudistetaan ja jakaa ilmajuurruttamisella. Tätä lisäämistapa käytetään muun muassa viikunoille (*Ficus*), ihmepensaalle (*Codiaeum variegatum*),  traakkipuille (*Dracaena*) ja joillekin vehkakasveille (*Araceae*). 

## Ilmajuurrutuksen vaiheet
Yleensä valitaan kasvin latvasta nuori verso jonka varsi ei ole vielä puutunut. Puutuneeseen varteen juurien muodostuminen on vaikeampaa. Toimenpidettä varten versosta valitaan sopiva kohta johon juurien halutaan kasvavan.

# Valittuun kohtaan leikataan terävällä veitsellä noin 45 asteen viillos noin puoleenväliin runkoa. Jos kasvista vuotaa maitiaisnestettä, se tyrehdytetään ennen jatkamista. Leikkauskohdan väliin laitetaan ohut lastu muovia tai sammalta estämään viilloksen umpeutumista. Viilloskohta voidaan myös ”lastoittaa” tarvittaessa pienellä puurimalla, jos kasvi ei pysy omin voimin pystyssä.
# Kohtaan jota on käsitelty pujotetaan pohjaton muovipussi tai vastaava leikkauspinnan alapuolelle. Se sidotaan tukevasti runkoon kiinni ja täytetään kostealla rahkasammalella tai kasvuturpeella jonka jälkeen pussin yläpää sidotaan.
# Jos kasvualusta pysyy kosteana pussiin alkaa ajan myötä ilmestymään juuria.
# Kun juuret ovat kasvaneet katkaistaan runko juurien alapuolelta ja istutetaan kasvi uuteen ruukkuun.

## Lähteet
* 
* 

### Viitteet

## Aiheesta muualla
*
Legs

**Legs** on blues rock -yhtye ZZ Topin kappale vuodelta 1983. Se julkaistiin albumilla *[[Eliminator]]* sekä singlenä 1984. Kappale on rakenteeltaan hard rockia syntetisaattoreiden ja kitarasoolojen säestämänä.

## Kappaleen synty

Laulaja-kitaristi Billy Gibbons on kertonut, että sai inspiraation kappaleeseen ollessaan ajelulla Los Angelesissa, jolloin hän näki kaatosateessa sievän tytön. Gibbons oli aikeissa antaa hänelle kyydin, mutta kun hän palasi myöhemmin paikalle, tyttö oli poissa. ”Hän ei aikoinut kastua. Hänellä oli sääret ja hän tiesi kuinka käyttää niitä”, Gibbons sanoi haastattelussaan vuonna 1985. Kappaleen nimi viittaakin siihen, että Gibbons kiinnitti tytössä huomion ensimmäisenä hänen sääriinsä.

## Julkaisut
”Legs” on julkaistu yhtyeen kokoelma-albumeilla *[[Greates Hits (ZZ Topin albumi)|Greatest Hits]]*, *[[Chrome Smoke & BBQ]]* ja *[[Rancho Texicano]]* ja myös Live from Texas -livealbumilla. Siitä julkaistiin myös *Eliminatorin* Collector's Editionissa albumin singleversio sekä Dance Mix. Kappaleen albumiversio kestää noin neljä ja puoli minuuttia, kun taas singleversio on lyhennetty noin  kolmeen ja puoleen minuuttiin.Singlen b-puolena toimi mm. Eliminatorilla julkaistu ”Bad Girl”. Kappaleesta on julkaistu singlenä myös ”Legs Metal Mix”, jonka b-puolena toimii Degüello-albumille sisältyvä kappale ”A Fool for Your Stockings”. Dance Mix julkaistiin aikanaan singlenä, ja se kesti lähes kahdeksan minuuttia. B-puolena toimi ”La Grange”. 

### Painokset
Lähde:

## Musiikkivideo

”Legs”- kappaleesta tehtiin musiikkivideo, jossa kolme kaunista naista auttaa videon henkilöitä. Yhtyeen ehkä tunnetuin ele, kädenheilautus, keksittiin nimenomaan ”Legsin” videon kuvauksissa, kun mm. *Eliminator*-levyn kannessa esiintyneen auton piti ajaa yhtyeen jäsenten ohi. Heistä kuitenkin oli tyhmää seisoa paikallaan mitään tekemättä, ja niinpä he heilauttivat kättään, mistä tuli yhtyeelle tavaramerkki.

## Singlen sisältö
* Kaikki kappaleet kirjoittaneet Frank Beard, Billy Gibbons ja Dusty Hill.
**A-puoli**
#
**B-puoli**
#

## Vastaanotto
Kun ”Legs” julkaistiin, siitä tuli menestys; se menestyi mm. Alankomaiden ja Uuden-Seelannin listoilla.

Kappaleesta on tullut radioklassikko ja se on päässyt mm. Rock and Roll Hall of Fame's 500 Songs that Shaped Rock and Roll -listalle. Se myös voitti vuonna 1984 MTV:n parhaan musiikkivideon palkinnon., vaikka jotkin feministiliikkeet kritisoivat kappaletta, koska se heidän näkemyksensä mukaan esineellisti naisia.

### Listasijoitukset

## Kokoonpano
* Billy Gibbons – kitara ja laulu
* Dusty Hill – bassokitara, syntetisaattori
* Frank Beard – rummut

## Lähteet
Pablo Andújar

**Pablo Andújar Alba** (s. 23. tammikuuta 1986 Cuenca) on espanjalainen tennispelaaja. Parhaimmillaan hän on ollut ATP-listan sijalla 32 heinäkuussa 2015. Ensimmäisen ATP-turnausvoittonsa hän saavutti huhtikuussa 2011, toisen huhtikuussa 2012, kolmannen heinäkuussa 2014 ja neljännen huhtikuussa 2018.

Junioriurallaan Andújar voitti vuonna 2004 Ranskan avointen nelinpelin Marcel Granollersin kanssa.

Vuonna 2010 Andújar pääsi finaaliin BCR Open Romania -turnauksessa, mutta hävisi sen Juan Ignacio Chelalle luvuin 7–5, 6–1. Ensimmäisen turnausvoittonsa Andújar saavutti huhtikuussa 2011 Grand Prix Hassan -turnauksessa, jonka finaalissa hän voitti Potito Staracen. Vuotta myöhemmin hän saavutti samassa paikassa toisen turnausvoittonsa voitettuaan loppuottelussa Albert Ramosin.

## Lähteet

## Aiheesta muualla

* Pablo Andújar profiili ATP:n kotisivuilla
Kajaanista Memphisiin – Sooloura 1978–2010

**Kajaanista Memphisiin – Sooloura 1978–2010** on suomalaismuusikko Jorma Kääriäisen ensimmäinen kokoelma-albumi, joka kattaa koko laulajan soolouran hitit. Mukana on myös ennenjulkaisematonta materiaalia sekä uusi versio kappaleesta *Mä elän vieläkin*. Kokoelma julkaistiin 3. marraskuuta 2010. Viikkoa myöhemmin ilmestyi kokoelman erikoispainos, jossa on mukana *[[Yhden tähden hotelli (elokuva)|Yhden tähden hotelli]]* -DVD.

## Kappaleet

### CD 1
# Crazy Love
# Lonely Blue Boy
# Kuule äänet sydämen
# Muistot pienet elämää
# Onnenlantti
# Lady saapui kaupunkiin
# Yksinäisten miesten kanjoni
# Yhden tähden hotelli
# Päivin öin
# Ohuella langalla
# Autiotalo
# Moskovan valot
# Antaudun
# Kaikki tiet
# Albatrossi
# Mä elän vieläkin

### CD 2
# Let’s Have a Party
# Red Hot
# Autan isää
# Olet mielessäin
# Until It’s Time for You to Go
# Kuiskaan sen
# Memphis Tennessee
# Pilvenpiirtäjä
# Kädenjälki
# Niin kauan kuin mä laulan
# CC Rider
# Delfiinipoika
# Takaa ajatusten virran
# Ristiretki
# Kirkossa
# In My Way

## Aiheesta muualla
* EMIn uutiset
Ping-pong (televisio-ohjelma)

**Ping-pong** on norjalainen televisio-ohjelma. Se on tarina 12-vuotiaasta kiinalaistytöstä, joka on adoptoitu Norjaan nuorempana.

## Lähteet

## Aiheesta muualla
*
Natalia Mărășescu

**Natalia Mărășescu** (omaa sukua **Andrei-Betini**, s. 3. lokakuuta 1953 Căpreni) on romanialainen entinen yleisurheilija, joka kilpaili keski- ja pitkien matkojen juoksussa. Hän voitti EM-kisoissa kaksi, sisäratojen EM-kisoissa neljä ja universiadeissa kaksi mitalia. Mărășescu rikkoi urallaan maailmanennätyksen sekä mailin, 2&nbsp;000 metrin että 5 000 metrin juoksuissa ja piti mailin juoksun maailmanennätystä hallussaan lähes kolme vuotta.  Hän osallistui olympialaisiin kahdesti, vuosina 1976 ja 1980. Mărășescu oli molemmilla kerroilla mukana 1&nbsp;500 metrillä. Hän ei päässyt finaaliin asti Montrealin kisoissa 1976, mutta oli yhdeksäs Moskovassa 1980.

Mărășescu voitti yhteensä yhdeksän maansa mestaruutta vuosina 1970&ndash;1979. Hän saavutti mestaruuksista viisi 1&nbsp;500 ja neljä 3&nbsp;000 metriltä.

## Ennätykset

* 1 500 m: 3.58,2 (1979) 

## Lähteet
Coupe de l’Outre-Mer

**Coupe de l'Outre-Mer** (ransk. *Merentakaisten alueiden cup*) on jalkapalloturnaus, johon osallistuvat Ranskan merentakaisten alueitten joukkueet. Kilpailu järjestettiin ensimmäisen kerran vuonna 2008, ja se on määrä järjestää kahden vuoden välein. 

## Mitalistit

## Menestys joukkueittain
Yrjö Benson

**Yrjö Benson** oli valtiovarainministeriössä sijaitsevan valtion IT-toiminnan johtamisyksikön päällikkönä eli valtion IT-johtajana 1. syyskuuta 2009 lähtien virkavapaaseensa asti. Hän siirtyi tehtävään Nokia Oyj:n IT Operations Developmentin johtajan paikalta. Aiemmin hän on työskennellyt muun muassa Helsingin kaupungin rakennusvirastossa, IVO Voimansiirto Oy:ssä sekä Wimage Oy:n toimitusjohtajana.

Toukokuusta 2011 lukien Bensonin työpaikka oli virkavapauden myötä Puolustusministeriö. Hänen sijaisenaan toimi neuvotteleva virkamies Mikael Kiviniemi.

Benson palasi vuoden 2013 alusta valtiovarainministeriöön JulkICT-toimintoon Yhteisten ratkaisujen ohjaus -yksikköön.. Valtion it-johtajan tehtävä lakkasi, kun Julkisen hallinnon tieto- ja viestintätekninen toiminto (JulkICT-toiminto) organisoitiin uudelleen marraskuussa 2011.
 Valtiovarainministeriön IT-johtajaksi valittiin Timo Valli ja syksyllä 2014 Anna-Maija Karjalainen.

## Lähteet
Kirahvikärsäkäs

**Kirahvikärsäkäs** (*Trachelophorus giraffa*) on Madagaskarilla elävä kärsäkäs.

Kirahvikärsäkkäällä on osuva nimi: sillä on pitempi kaula kuin millään muulla hyönteisellä. Se käärii kärsällään lehtiä rullalle. Naaraskärsäkäs munii kääröön yhden munan, joka saa olla kuoriutumiseen saakka lehden suojassa piilossa pedoilta. Kirahvikärsäkäs kasvaa suunnilleen etusormen pituiseksi. Kovat peitinsiivet ovat punaiset.

## Aiheesta muualla
*iNaturalist: Trachelophorus giraffa
*Encyclopedia of Life (EOL): Trachelophorus giraffa 
*University of Michigan, Animal Diversity Web (ADW): Trachelophorus giraffa 
*Global Biodiversity Information Facility (GBIF): Trachelophorus giraffa
Ei verotusta ilman edustusta

**”Ei verotusta ilman edustusta”** () on Yhdysvaltojen itsenäistymishistoriaan liittyvä sanonta, jonka alkuperä sijoittuu 1750- ja 1760-luvuille. Se tiivisti tuolloisissa brittiläisissä siirtokunnissa ensisijaisena pidetyn epäkohdan, joka oli yksi merkittävimmistä syistä Amerikan vallankumoukseen. Monet tuon ajan siirtokuntalaisista uskoivat, että kun heillä ei ollut suoraa edustusta etäisessä Britannian parlamentissa, verojen säätäminenkin oli laitonta, sillä Englannissa vuonna 1689 hyväksytyssä Bill of Rightsissa kiellettiin uusien verojen säätäminen ilman parlamentin suostumusta. Koska heillä ei ollut perinteisiä Rights of Englishmen -oikeuksia, verotusoikeudetkin olivat heistä perustuslain vastaisia. 

Iskulauseen alkuperä on epäselvä, mutta bostonilainen lakimies James Otis teki sen tunnetuksi 1760-luvun alkupuolella siirtokuntien oikeustaistelun yhteydessä muodossa ”Verotus ilman edustusta on tyranniaa”. Nykypäivään asti sanontaa ovat käyttäneet useat ryhmittymät useissa, etenkin anglosaksisissa valtioissa samantyyppisissä kiistoissa.

## Lähteet
Peggie Castle

**Peggie Castle** (22. joulukuuta 1926 Appalachia, Virginia &ndash; 11. elokuuta 1973 Hollywood, Kalifornia) oli yhdysvaltalainen näyttelijä. Castle näytteli ensimmäisen kerran elokuvissa vuonna 1947. Hän näytteli lähinnä B-elokuvissa tyypillisesti toisen naisen roolissa. Hänen elokuviinsa kuuluvat muun muassa *[[Maksa elämäni]]* (1951), *[[Invasion USA]]* (1952) ja *[[Mies ilman muistia]]* (1954). Televisiossa Castle näytteli neljä kautta lännensarjassa *[[Lawman (televisiosarja)|Lawman]]*, jonka päätyttyä hän lopetti näyttelemisen vuonna 1962.

Castle kuoli maksakirroosiin 46-vuotiaana. Hän on saanut tähden Hollywood Walk of Famelle.

## Lähteet

## Aiheesta muualla

*
Patriootti (Amerikan vallankumous)

**Patriootti** (myös *Amerikan [[Whig|whigit]]*, *kongressimiehet* tai *kapinalliset*) oli uudisasukkaiden nimi niissä kolmessatoista brittiläisessä siirtomaassa, jotka kapinoivat Britannian valtaa vastaan Amerikan vallankumouksen aikaan. Heidän johtohahmonsa julistivat Amerikan Yhdysvallat itsenäiseksi valtioksi 1776. Heidän kapinointinsa perustui poliittiseen filosofiaan nimeltä republikanismi, kuten Thomas Jeffersonin, Alexander Hamiltonin ja Thomas Painen pamfleteissa ilmaistiin.
Phil Baker

**Phil Baker** (24. elokuuta 1896 Philadelphia, Pennsylvania, Yhdysvallat &ndash; 30. marraskuuta 1963 Kööpenhamina, Tanska) oli yhdysvaltalainen radiojuontaja, näyttelijä ja koomikko. Hän juonsi radiotietokilpailua *[[Take It or Leave It]]*, josta myöhemmin kehittyi televisiovisailu *[[The $64,000 Question]]*.

Baker lopetti esiintymiset 1955 ja muutti vuosikymmenen jälkipuoliskolla Tanskaan yhdessä tanskalaissyntyisen kolmannen puolisonsa kanssa. Hän kuoli Kööpenhaminassa vuonna 1963. Baker on saanut tähden Hollywood Walk of Famelle.

## Lähteet
Sulfur

**Sulfur** on kappale yhdysvaltalaisen vaihtoehtometallia soittavan yhtyeen Slipknotin *[[All Hope Is Gone]]* -albumilta vuodelta 2008. Kappale on myös Rock Band -videopelissä.
Souleymane Diawara

**Souleymane Diawara** (s. 24. joulukuuta 1978 Dakar, Senegal) on senegalilainen jalkapalloilija. Hän on pelipaikaltaan keskuspuolustaja.

## Ura
Diawara aloitti ammattilaisuransa vuonna 1998 Le Havresta, jossa hän pelasi yhteensä kuuden kauden ajan. Kaudeksi 2003–2004 hän siirtyi Sochaux’hon. Elokuussa 2006 hänet pudotettiin pois Senegalin maajoukkueesta kurinpidollisista syistä.

30. elokuuta 2006 Diawara teki nelivuotisen sopimuksen Charlton Athleticin kanssa, ja hänestä maksettiin noin 5,5 miljoonan euron siirtokorvaus. Charltonin seurajohto kuitenkin kyseenalaisti päävalmentaja Iain Dowien hankintaa, sillä Diawaran oli tuolloin heidän mielestään tuntematon pelaaja.

Vuonna 2007 hän palasi takaisin Ranskaan ja siirtyi Bordeaux’hon. Hän voitti joukkueessa kauden 2008–2009 päätteeksi maan pääsarjamestaruuden. Kesällä 2009 hän siirtyi Marseilleen.

## Lähteet

## Aiheesta muualla

* Diawaran tilastot Football Database -sivustolla
Natriumstearoyyli-2-laktylaatti

**Natriumstearoyyli-2-laktylaatti** on elintarvikkeiden lisäaine, jonka E-koodi on E481. Se on emulgointiaine ja sitä valmistetaan synteettisesti maito- ja steariinihaposta, joista jälkimmäinen saattaa olla eläinperäistä. Natriumstearoyyli-2-laktylaattia käytetään muun muassa jälkiruoissa, makeisissa, aamiaismuroissa ja kahvileivissä.

## Lähteet

## Aiheesta muualla
* PubChem: Sodium stearoyl-2-lactylate
Paramahansa Yogananda

**Paramahansa Yogananda** (5. tammikuuta 1893 Gorakhpur &ndash; 7. maaliskuuta 1952 Los Angeles), syntymänimeltään **Mukunda Lal Ghosh**, oli intialainen joogi ja guru. Yogananda oli ensimmäisiä intialaisia guruja, jotka tekivät itämaista filosofiaa tunnetuksi länsimaissa. Hän muutti vuonna 1920 Yhdysvaltoihin, jossa hän teki elämäntyönsä. Hänen teostaan *[[Joogin omaelämäkerta]] (Autobiography of a Yogi)* pidetään henkisen kirjallisuuden klassikkona erityisesti yhdysvaltalaisten joogien keskuudessa. Teos on käännetty 25 kielelle. Yogananda tunnetaan myös kahden henkisen järjestön, Yogoda Satsanga Society of Indian ja Self-Realization Fellowshipin, perustajana.

## Aiheesta muualla
* Self-Realization Fellowship
* Yogoda Satsanga Society of India

## Lähteet
GigE vision

**GigE Vision** on vuonna 2006 julkaistu rajapinta teollisuuskameroille. Se sisältää määritykset nopean videon ja siihen liittyvän ohjausdatan siirtämiseksi Ethernet -verkossa. Aloitteen standardille teki 12 yrityksen ryhmä ja komitea on sen jälkeen kasvanut yli 50 jäsenen kokoiseksi. Alkuperäiset 12 jäsentä ovat: Adimec, Atmel, Basler AG, CyberOptics, DALSA, JAI A/S, JAI PULNiX, Matrox, National Instruments, Photonfocus, Pleora Technologies ja Stemmer Imaging. Automated Imaging Association (AIA) valvoo kehitystyötä ja hallinnoi standardia. GigE Vision on AIA:n rekisteröimä tuotemerkki.

GigE Vision perustuu IP -protokollaan. Standardi pyrkii yhdenmukaistamaan konenäössä käytettävien teollisuuskameroiden protokolla ja mahdollistaa kolmansien osapuolien kehittää yhteensopivia ohjelmistoja ja laitteita. GigE Vision on - joidenkin määritelmien mukaan (esimerkiksi IETF ja ITU-T) - avoin standardi. Kuitenkin, se on saatavissa vain allekirjoittamalla salassapitosopimus, joten monet Euroopan maat pitävät sitä suljettuna. Standardi on saatavissa nimellistä korvausta vastaan. Lisäksi kaikki organisaatiot voivat liittyä AIA:hin, jolla on laaja edustus komiteoissa. Yksi lisenssin seurauksista on se, että ei ole mahdollista kirjoittaa avoimen lähdekoodin ohjelmistoja jotka tukevat GigE Vision -standardia, sillä paljastaisi standardin yksityiskohdat. Tämän vuoksi kaikki rajapintaa käyttävät SDK:t ovat suljetun lähdekoodin ohjelmistoja.

GigE Vision standardin ominaisuuksia:
* Nopea tiedonsiirto - 1000Mbit/s (1000BASE-T mukaisesti). Standardi ei kuitenkaan estä käyttämästä 10 Gb Ethernet -yhteyksiä.
* Suurin kaapelin pituus 100m. Kytkimien, toistimien ja kuituoptiikan käyttö pidentää matkaa. Suorituskyky vaihtelee käytetyn laitteiston mukaan.
* Perustuu olemassa olevaan standardiin, jolloin samassa verkossa voi olla myös muita laitteita ja tietokoneita.
* Tarjoaa standardoidun ympäristön uuden sukupolven verkkottuneille videosovelluksille Ethernet -arkkitehtuurissa.

GigE Visionissa on neljä pääosaa:
* GigE Vision Control Protocol (GVCP). Käyttää UDP protokolla. Standardi määrittelee kuinka ohjata ja konfiguroida laitetta. Määrittele kanavat ja mekanismit kuvien ja konfiguraatiotiedon siirtämiseksi kameroiden ja tietokoneiden välillä.
* GigE Vision Stream Protocol (GVSP). Käyttää UDP protokollaa. Sisältää tietotyyppien määrittelyn ja tavat joilla kuvia voidaan siirtää
* GigE Device Discovery Mechanism. Tapa jolla määritetään IP osoitteet.
* XML kuvaustiedosto joka perustuu European Machine Vision Associationin GenICam standardiin. Taulukko jonka avulla pääsee käsiksi kameran ohjaukseen ja kuviin.

## Katso myös
* Camera Link

## Lähteet
Vesania

**Vesania** (lat., suom. ’hulluus’) on puolalainen sinfonista black metalia soittava yhtye, jonka perustivat Orion, Daray ja Heinrich vuonna 1997. Myöhemmät jäsenet olivat Annahvahr sekä Hatrah, joka lähti yhtyeestä vuonna 1999 ja jonka korvasi Siegmar.

## Jäsenet
* Tomasz "Orion" Wróblewski &ndash; kitara, laulu
* Marcin "Valeo" Walenczykowski &ndash; kitara
* Filip "Heinrich" Hałucha &ndash; bassokitara
* Dariusz "Daray" Brzozowski &ndash; rummut ja perkussiot
* Krzysztof "Siegmar" Oloś &ndash; kosketinsoitin

**Entiset jäsenet**
* Hatrah &ndash; kosketinsoitin (1998-1999)
* Filip "Annahvahr" Żołyński &ndash; kitara, laulu(1998-2003)

## Diskografia
**Studioalbumit**
*
*
*
*

**Split-albumit**
*

**Singlet**
*

**Demot**
*
*

## Lähteet

## Aiheesta muualla

* Yhtyeen viralliset kotisivut
* Vesania  levy-yhtiön Napalm Records sivuilla
* Vesania YouTube-sivustolla
*
Décembre

**Décembre Oy** oli Marimekon perustajan Armi Ratian vuonna 1970 alulle panema yritys erilaisten sisustustavaroiden ja Marimekon markiisikangaslaukkujen suunnittelua ja markkinointia varten. Décembren pääsuunnittelijana toimi hänen poikansa Ristomatti Ratia ja toimitusjohtajana ekonomi Esa Kolehmainen. 

Yritys suunnitteli ja markkinoi muun muassa Palaset-tuotteita, muita muovituotteita, valaisimia, markiisilaukkuja sekä peltitarjottimia ja -purkkeja. 

## Historiaa
Marimekon pientavaravalikoima oli alkanut kasvaa 1960-luvun lopulla yrityksen muiden rönsyjen ohella, jotka alkoivat heikentää Marimekon tilaa muutenkin heikossa suhdannetilanteessa. Vuonna 1969 yhtiö ajautui suureen saneeraukseen, sille otettiin ensi kertaa ulkopuolinen toimitusjohtaja ja Armi Ratiasta tehtiin hallituksen puheenjohtaja. Hänellä oli nyt aikaa miettiä uusia kuvioita, joista keskeisin oli ajatus erillisestä pientavarayrityksestä. Työnimenä oli aluksi December, sitten ranskaksi *La révolution illimitée de décembre*, kunnes kaupparekisteriin merkittiin nimi Décembre Oy. Luonnos toimialamäärittelyksi oli värikäs:

*Kaikkea lain sallimaa liiketoimintaa: munanlämmittäjä, uunikinnas möhkö napaharja postikortit, paperi saapas hajut maut makuulevyt loitsut lannevaate tiilitehdas riisinviljely ”kalastus ja metsästys” lasi tai metalli.*

Décembren ensimmäinen tuote oli sittemmin klassikoksi muodostunut Mariskooli, joka perustui Riihimäen Lasin vanhaan puristelasimuottiin. Ristomatti Ratian omaa suunnittelua olivat geometriset ja kirkasväriset muovituotteet, – käsipeili, tarjotin, tuhkakuppi, kulhot ja vaateripustimet – joita valmistettiin Heikki Tavelan omistamassa muovitehtaassa.

Vuonna 1974 Décembre laajensi valaisimiin Ateneumista valmistuneen Taisto Kuhan ja Japanista Suomeen muuttaneen Fujiwo Ishimoton avulla. Suutarinlampun kaltaiset seinä- ja kattovalaisimet ja modernimmat kiskovalaisimet valmistettiin emalimaalatusta alumiinista.

Decémbre otti valikoimiinsa myös muun muassa Perttu Mentulan suunnittelemat markiisikankaiset *Ringside*-putkihuonekalut ja Hans Nyqvistin puulelut. Suomalaisdesignin ohella yritys toi maahan italialaisen Artemiden valaisimia ja muovihuonekaluja.

Marimekon omistukseen Décembre siirtyi vuonna 1983, ja toiminnasta jäi jäljelle pian vain Sulkavalta hankittu Décembren laukkutehdas, jossa osa Marimekon laukuista valmistettiin vuoteen 2013, jolloin yritys sulki tehtaan.

## Lähteet
Riian ilmailumuseo

**Riian ilmailumuseo** on latvialainen ilmailumuseo, jonka on perustanut vuonna 1956 Victor Talpa, joka toimi Latvian neuvostotasavallan ilmailuhallinnossa. Riian kaupungin lähellä sijaitseva museo yksityistettiin vuonna 1997.

## Museon kalusto

Museossa on pääosin ulkona nähtävillä 30-40 lentokonetta ja helikopteria, mm.

* Aero L-29 Delfin
* Antonov An-2
* Antonov An-14A
* Antonov An-24B
* Cessna-150A
* Jak-18T
* Jak-28R
* Kamov Ka-26
* L-13
* L-29
* Mi-1MU
* Mi-2
* Mi-4
* Mi-6
* Mi-8T
* Mi-15UTI
* Mi-24A
* MiG-21bis
* MiG-21SMT
* MiG-21UM
* MiG-21US
* MiG-23M
* MiG-23MF
* MiG-23BM
* MiG-25RBS
* MiG-27
* MiG-29 
* Mil Mi-4
* Mil Mi-6 
* Mil Mi-8
* Mil Mi-24 
* Suhoi Su-7BKL
* Suhoi Su-7U
* Suhoi Su-17
* Suhoi Su-24M:n ohjaamo
* T-10 (Suhoi Su-27:n prototyyppi)
* Tupolev Tu-104A
* Tupolev Tu-134A-3
* Tupolev Tu-134B:n ohjaamo
* Tupolev Tu-154B-2
* Tupolev Tu-22M1
* Jakovlev Jak-28

## Aiheesta muualla
*Museon verkkosivut
Samuel Inkoom

**Samuel Eboue Inkoom** (s. 1. kesäkuuta 1989 Sekondi-Takoradi) on ghanalainen jalkapalloilija. Hän edustaa Portugalin Primeira Ligassa pelaavaa Boavistaa. Inkoom on pelipaikaltaan oikea laitapuolustaja.

26. huhtikuuta 2009 Inkoom siirtyi ghanalaisesta Asante Kotokosta 700&nbsp;000 dollarin siirtokorvauksella sveitsiläiseen Baseliin. Hän teki joukkueen kanssa kolmivuotisen sopimuksen. Ensiesiintymisensä joukkueessa hän teki 12. heinäkuuta 2009 ottelussa St. Gallenia vastaan.

Tammikuussa 2011 Inkoom siirtyi ukrainalaiseen Dnipro Dnipropetrovskiin. Kevään 2013 hän pelasi lainassa ranskalaisessa Bastiassa ja kevään 2014 kreikkalaisessa Plataniasissa. Elokuussa 2014 Inkoom siirtyi Major League Soccer -sarjan D.C. Unitediin. Heinäkuussa 2015 hän siirtyi portugalilaiseen Boavistaan.

Inkoom teki ensiesiintymisensä Ghanan maajoukkueessa 20. marraskuuta 2008 ottelussa Tunisiaa vastaan.

## Lähteet
RKK Energijan museo

**RKK Energijan museo** () on Moskovan alueen Koroljovin kaupungissa sijaitseva avaruustekniikan museo, jonka omistaa kaupungissa sijaitseva Energija-avaruusteknologiayhtiö.

Näytteillä on lukuisia maahan palanneita miehitettyjä avaruuskapseleita, muun muassa Vostok 1, jolla Juri Gagarin lensi ensimmäisenä ihmisenä avaruudessa ja Vostok 6, jolla Valentina Tereškova lensi ensimmäisenä naisena.

## Lähteet

## Aiheesta muualla
* Museon sivut www.energia.ru 
* Valokuvastoa
Jarkko Saastamoinen

**Jarkko Saastamoinen** (s. 27. heinäkuuta 1983) on suomalainen salibandypelaaja. Maalivahtina pelaava Saastamoinen edustaa Salibandyliigassa pelaavaa Kooveeta. Saastamoinen on pelannut myös Viron maajoukkueessa.

## Ura
Saastamoinen pelasi uransa alkuvaiheessa Ilveksessä ja Pirkkaissa, josta hän siirtyi Viroon Jögeva SK Tähen riveihin. Kahden kuukauden pituisen vierailun päätteeksi Saastamoinen palasi takaisin Pirkkalaan, jossa hän pelasi ensimmäisen kautensa Salibandyliigassa. Saastamoinen jatkoi vielä yhen kauden joukkueen riveissä Pirkkain pudottua I-divisioonaan. Kauden päätteeksi hän matkasi takaisin liigatasolle Nokian KrP:n riveihin kaudella 2008–2009. Jäätyään ilman peliaikaa Nokialla, Saastamoinen löysi uuden seuran Porista I-divisioonassa pelanneesta FBT Karhuista.

Vierailu jäi kauden mittaiseksi, kun kesällä 2010 Saastamoinen siirtyi kolmanteen liigajoukkueeseensa Trackersiin. Vuonna 2012 Saastamoinen siirtyi FBT Karhuista Kooveeseen.

## Lähteet
Fuji T-3

**Fuji T-3** on japanilainen sotilaallinen koulukone, jonka ensilento tehtiin vuonna 1974. Koneita valmistettiin 50 kappaletta.

Se kehitettiin Fuji KM-2-koneesta, jolla oli taustana T-34 Mentor.
.   

Fuji T-3 oli kahdessa Japanin ilmavoimien koulutusyksikössä (11 ja 12 Hiko Kyoikudan)
Sen korvaa Fuji T-7, joka on potkuriturbiinikone.   
 
## Spesifikaatio (T-3)
 

* miehistö: kaksi
* pituus 8 m
* kärkiväli 10 m
* korkeus 3 m
* siipipinta-ala 16,5 m²
* tyhjäpaino 1120 kg
* MTOW 1510 kg
* voimalaite Lycoming O-480
* suurin nopeus 377 km/h 16000 jalan korkeudessa
* matkalentonopeus 254 km/h
* kantama 1038 km
* lakikorkeus 8170 m
* nousunopeus 7,7 m/s
* siipikuormitus 91,5 kg/m²
 
## Lähteet
Atherstone

**Atherstone** on kaupunki Warwickshiren kreivikunnassa Keski-Englannissa. Se sijaitsee lähellä Warwickshiren pohjoiskärkeä, Staffordshiren ja Leicestershiren rajan tuntumassa ja on North Warwickshiren hallinnollinen keskus.

Atherstonen historia ulottuu roomalaisajoille saakka. Roomalainen maantie Watling Street, nykyisin A5, kulki kaupungin hanki.

Vuoden 2011 väestönlaskennan mukaan siellä oli lähes  asukasta.

## Lähteet
The Guess Who

**The Guess Who** on kanadalainen rockyhtye Winnipegistä. Se nautti kotimaassaan suurta suosiota 1960- ja 1970-luvuilla, ja myös Yhdysvalloissa yhtye saavutti muutamia hittejä. The Guess Whon tunnetuimpiin kappaleisiin lukeutuvat ”American Woman”, ”No Time” ja ”Dancin’ Fool”.

## Historia
The Expressions -niminen yhtye, johon kuuluivat Chad Allan, Randy Bachman, Jim Kale, Bob Ashley ja Garry Peterson, äänitti vuonna 1965 cover-version Johnny Kidd & the Piratesin kappaleesta ”Shakin’ All Over”. Levy-yhtiö Quality Records ilmoitti levyn etiketissä kappaleen esittäjäksi ”Guess Whon” () toivoen, että asiakkaat luulisivat kyseessä olevan jonkin kuuluisan yhtyeen. ”Shakin’ All Overista” tuli yllätyshitti Kanadassa, ja myös Yhdysvalloissa se ylsi top 40:een. Kosketinsoittaja Bob Ashleyn korvasi pian Burton Cummings, josta tuli myös laulaja, kun Chad Allan erosi yhtyeestä vuonna 1966. The Guess Who lähti heikosti menestyneelle Englannin-kiertueelle ja palasi kotimaahansa esiintymään omaan *Let’s Go* -televisio-ohjelmaansa. 

Suuri menestys Yhdysvalloissa vältteli yhtyettä aina vuoteen 1969 asti, jolloin ”These Eyes” nousi Billboard Hot 100 -listalla kymmenen myydyimmän singlen joukkoon. Myöhemmin samana vuonna ilmestynyt albumi *Canned Wheat Packed by the Guess Who* sisälsi kolme top 40 -hittiä. Vuonna 1970 ilmestyi hittisingle ”American Woman”. Vaikka kappale oli sävyltään amerikkalaisvastainen, siitä tuli ironisesti yhtyeen ainoa Yhdysvaltain listaykköseksi noussut single. Myös samanniminen albumi nousi top 10:een ja myi kultalevyyn oikeuttavan määrän. Yhtye myös esiintyi Valkoisessa talossa Richard ja Pat Nixonille sekä prinssi Charlesille. Pat Nixonin vaatimuksesta ”American Womania” ei esitetty.

Mormoniksi kääntynyt kitaristi Randy Bachman alkoi vieraantua yhtyeen rock and roll -elämäntyylistä, mikä johti yhteentörmäyksiin Burton Cummingsin kanssa. Bachman erosi yhtyeestä heinäkuussa 1970 ja perusti yhdessä Chad Allanin kanssa Brave Belt -yhtyeen, josta muodostui pian menestyksekäs Bachman-Turner Overdrive. Bachmanin tilalle yhtyeeseen tuli kaksi kitaristia: Kurt Winter ja Greg Leskiw. Vielä vuonna 1970 ilmestyneen seuraavan albumin, *Share the Landin*, nimikkokappale nousi jälleen top 10:een Yhdysvalloissa. 

Viimeisen kerran yhtye nähtiin Yhdysvaltain top 10:ssä vuonna 1974, kun ”Clap for the Wolfman” nousi sijalle 6. Seuraavana vuonna Burton Cummings hajotti yhtyeen ja yritti soolouraa. The Guess Who kuitenkin koottiin uudelleen kasaan vuonna 1977, ja vuonna 1983 yhtyeen suuruuden päivien kokoonpano palasi hetkeksi. The Guess Who keikkailee edelleen – tosin sen kokoonpano on muuttunut tiheään tahtiin.

## Diskografia
### Studioalbumit
* 
* (A-puolella The Guess Who?, B-puolella The Staccatos)
* 
* 
* 
* 
* 
* 
* 
* 
* 
* 
* 
* 
* (ennenjulkaisemattomia kappaleita)
* 
* 
* 
* (ilmestynyt myös nimellä *Lonely One*) 

### Livealbumit
* 
* 
* (*Together Againin* laajennettu versio) 
* 
* 
* 
* 
* 
*

## Lähteet
*The Guess Who Allmusic-sivustolla

## Aiheesta muualla
*theguesswhocafe.com – Virallinen sivusto
Kultainen vasikka (täsmennyssivu)

**Kultainen vasikka** tarkoittaa muun muassa seuraavia:

* kultainen vasikka, Toisessa Mooseksen kirjassa esiintyvä epäjumalankuva, vuoden 1992 raamatunsuomennoksessa ”kultainen sonni”
* *[[Kultainen vasikka (näytelmä)|Kultainen vasikka]]*, Maria Jotunin komedianäytelmä vuodelta 1918
* *[[Kultainen vasikka (romaani)|Kultainen vasikka]]* (*Золотой телёнок*), Ilf i Petrovin romaani vuodelta 1931
* *[[Kultainen vasikka (elokuva)|Kultainen vasikka]]*, Ritva Arvelon Jotunin näytelmän pohjalta ohjaama elokuva vuodelta 1961
* *[[Kultainen vasikka (vuoden 1968 elokuva)|Kultainen vasikka]]* (*Золотой телёнок*), Ilf i Petrovin romaaniin perustuva, Mihail Shveitserin ohjaama neuvostoelokuva vuodelta 1968.
Kultainen vasikka (elokuva)

**Kultainen vasikka** on Ritva Arvelon ohjaama suomalainen elokuva vuodelta 1961. Se perustuu Maria Jotunin samannimiseen näytelmään. *Kultainen vasikka* on Arvelon ainoa elokuvaohjaus, mutta hän oli ohjannut näytelmän aiemmin teatterissa.

Elokuva kertoo keinottelemaan ryhtyvistä ihmisistä, jotka unelma nopeasta rikastumisesta sokaisee. Tarinan tapahtuma-ajankohta on ensimmäisen maailmansodan aika, ympäristönä Porvoo. Tarinassa on ripaus komediaa ja melodraamaa.

## Juoni

Katariina Ahlroos ja valokuvaaja Herman Ahlroos ovat vanhempi pariskunta, jonka tytär Eedit Honka on naimisissa Jaakko Hongan kanssa mutta unelmoi paremmasta. Lapsenomaisen avoin nuorempi tytär Lahja Ahlroos, joka on ihastunut ujoon Karhuun. Katariina Ahlroos ja Eedit Honka välittävät enemmän rahasta kuin puolisoistaan. Naiset ovat useimpia miehiä voimakkaampia hahmoja.

## Näyttelijät

## Arviot

Aikalaisarvioissa elokuvaa pidettiin yleisesti ansiokkaana. Erkka Lehtola (*[[Aamulehti]]*) kirjoitti: ”Arvelon ensimmäinen filmityö Kultainen vasikka yllättää katsojan erittäin myönteisesti”. Tosin teatterimaisuudesta sille annettiin moitteita useassakin arviossa. Matti Savo (Modest Savtschenko, *[[Kansan Uutiset]]*) moitti teatterimaisuuden peittämiseen käytettyjä keinoja vanhanaikaisiksi.

Eräässä *[[Tv-maailma]]n* kritiikissä elokuvaa on sanottu sisällökkääksi ja hyvin näytellyksi. Vakavista aiheista huolimatta perusnäkemys elokuvassa on komediallinen. 

Kriitikko Henri Waltter Rehnströmin mukaan *Kultainen vasikka* kuuluu suomalaisen elokuvan parhaimmistoon.. Rehnström kirjoitti vuonna 2014, että hänen Suomen omaperäisimpänä elokuvasäveltäjänä pitämänsä Osmo Lindemanin musiikki tulkitsee elokuvan tapahtumia hienosti.

## Palkinnot
* Valtion elokuvapalkinto 1961 
* Parhaan miespääosan Jussi, Helge Herala, 1961.

## Lähteet
Kultainen vasikka (näytelmä)

**Kultainen vasikka** on Maria Jotunin komediallinen näytelmä vuodelta 1918.

*Kultainen vasikka* kuuluu niihin Jotunin näytelmiin, joista vasta myöhemmin on tullut teatterien klassikkonäytelmiä. Sitä esitettiin vain lyhyen aikaa sen ilmestyttyä, ja sen varsinaiset esitykset alkoivat vasta pitkän tauon jälkeen toisen maailmansodan aikaan. Sen jälkeen se on ollut suosittu aiheensa pysyvän ajankohtaisuuden vuoksi. Muun muassa Tukholmassa sitä esitettiin 1990-luvulla nimellä *Pengar, pengar*, ja Suomen Kansallisteatterissa vuonna 2000.

Näytelmän pohjalta on tehty Ritva Arvelon ohjaama elokuva *[[Kultainen vasikka (elokuva)|Kultainen vasikka]]* vuonna 1961.

## Tarina
Näytelmän tapahtuma-ajankohta on ensimmäinen maailmansota, jolloin pulaa on ruoasta ja tavaroista. Monet etsivät ylellistä elämää keinottelulla, ja juuri rahasta tulee näytelmän epäjumala, Raamatun kultainen vasikka. Näytelmän näkyvän puolen taustalla on kyseessä ihmiskäsityksen ja elämäntavan murros: vapaus toteuttaa itseään, ja erityisesti Jotunia kiinnostaa naisen asema, naisen mahdollisuudet. Keskeinen ongelma on naisen ja miehen suhde, ja onko raha vai rakkaus lopultakin se olennainen päähenkilön elämässä.

Eedith hylkää miehensä Jaakon rahan takia, mutta palaa kotiin kun mies on onnistunut rikastumaan. Jaakko on kuitenkin aikeissa antaa vaimolleen opetuksen tuhoamalla omaisuutensa.

## Lähteet